Diari Oficial de la Generalitat Valenciana


Sumari del DOGV 7825, del 11-07-2016 (2016/5407)

RESOLUCIÓ de 30 de juny de 2016, de la Conselleria d'Educació, Investigació, Cultura i Esport, per la qual es modifica la Resolució de 25 de maig de 2016, per la qual es convoquen per a la Comunitat Valenciana els premis extraordinaris de Batxillerat, corresponents al curs 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5407


Data del document
:   30-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 30 de juny de 2016, de la Conselleria d'Educació, Investigació, Cultura i Esport, per la qual es modifica la Resolució de 25 de maig de 2016, per la qual es convoquen per a la Comunitat Valenciana els premis extraordinaris de Batxillerat, corresponents al curs 2015-2016. [2016/5407]  
La Resolució de 25 de maig de 2016, de la Conselleria d'Educació, Investigació, Cultura i Esport, ha convocat per a la Comunitat Valenciana els premis extraordinaris de Batxillerat, corresponents al curs 2015-2016.  
L'elevat nombre d'alumnes matriculats per a la convocatòria d'aquest curs 2015-2016 fa necessària una modificació en les dates en què es publicaran les actes de qualificació provisional.  
Igualment, es considera convenient fixar el termini màxim per a la data de publicació en el Diari Oficial de la Comunitat Valenciana de la relació d'alumnes als quals es concedeixen els 29 premis convocats.  
  
Per tot això, en virtut de les competències que m'atribueix l'article 28 de la Llei 5/1983, de 30 de desembre, del Consell, i l'article 6 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, resolc:  
  
Primer  
Es modifica l'apartat dos del punt desé, Publicació de les actes de qualificació provisional, que queda redactat de la manera següent:  
  
2. El tribunal remetrà la proposta d'adjudicació dels 29 premis extraordinaris de Batxillerat i les actes amb les qualificacions de tots els estudiants presentats, a la Direcció General de Política Educativa i als inspectors supervisors de les diferents seus, perquè aquests les exposen en el tauler d'anuncis de la seu corresponent, que serà la del centre on es van desenvolupar les proves, abans del dia 8 de juliol de 2016.  
  
  
Segon  
Es modifica l'apartat u del punt dotzé, Adjudicació de premis, que queda redactat de la manera següent:  
1. D'acord amb la proposta definitiva formulada pel tribunal, una vegada revisades les reclamacions, el director general de Política Educativa, per delegació del conseller, concedirà els 29 premis, es notificarà i es publicarà en el Diari Oficial de la Comunitat Valenciana abans del 30 de setembre de 2016.  
  
Tercer  
Es modifica l'annex III, que queda redactat de la manera següent:  
  
ANNEX III  
Calendari de la convocatòria  
  
Dates Actuacions  
Fins al 3 de juny de 2016 Presentació de sol·licituds d'inscripció de l'alumnat de Batxillerat al seu centre educatiu  
Del 2 de juny al 8 de juny de 2016 Introducció de les sol·icituds d'inscripció per part dels directors i secretaris del centre a través de l'Oficina virtual  
13 de juny de 2016 Publicació llista provisional d'admesos i exclosos a la pàgina web d- Ordenació Acadèmica  
14 i 15 de juny de 2016 Formulació d'al·legacions contra la relació provisional, presentació per part de l'alumnat al centre educatiu  
Fins al 16 de juny de 2016 Trasllat de les al·legaciones rebudes per part dels directors i secretaris del centre a través de l'Oficina virtual  
20 de juny de 2016 Publicació llista definitiva d'admesos i exclosos a la pàgina web d- Ordenació Acadèmica  
22 de juny de 2016 Examen  
 09.30 h: convocatòria dels estudiants  
 De 10.00 h a 12.00 h: primer exercici  
 De 12.00 h a 12.30 h: pausa  
 De 12.30 h a 14.30 h: segon exercici  
Fins al 8 de juliol de 2016 Publicació acta qualificacions  
5 dies hàbils posteriors a la publicació de l'acta de qualificacions Presentació de reclamacions contra les qualificacions  
Abans del 30 de setembre de 2016 Publicació al DOCV de l'alumnat premiat  
  
  
València, 30 de juny de 2016.- El conseller de Educació, Investigació, Cultura i Esport: Vicent Marzà Ibáñez.